ลูกอายุ2ขวบ11เดือน 2-3วันมานี้มีอาการป่วยเป็นไข้ ไอ เริ่มดีขึ้นแต่ไม่กินข้าวเลยแต่กินขนม นมได้ปกติ ไปเรียนสอบถามครูก็บอกกินแต่กินน้อย แต่อยู่บ้านไม่กินเลยเอาอะไรให้กินก็ไม่กินเลย มีความผิดปกติอะไรหรือเปล่าคะแบบนี้
สวัสดีค่ะ อาการไข้ ไอ กินได้น้อยลง อาจจะเกิดจาก การติดเชื้อในทางเดินหายใจเช่นคออักเสบ หลอดลมอักเสบ ปอดติดเชื้อ ซึ่งการติดเชื้อนั้นอาจทำให้มีอาการไข้ จนทำให้เด็กรู้สึกไม่สบาย คลื่นไส้ ไม่อยากอาหารตามมาได้หากมีอาการไอมากเป็นหลัก จะนึกถึงเรื่องของทางเดินหายใจติดเชื้อมากที่สุดค่ะ สาเหตุอื่นๆเช่นอาหารเป็นพิษ แต่มักมีปวดท้อง ถ่ายเหลว คลื่นไส้เด่น ไข้เลือดออกอาจเป็นไข้สูงลอย ไม่มีอาการอื่นชัดเจน เป็นต้นแนะนำพาไปพบแพทย์เพื่อตรวจร่างกาย และวัดไข้ ร่วมกับเจาะเลือดหรือเอ็กซเรย์ปอดเพื่อหาสาเหตุเพิ่มเติมเบื้องต้นให้กินยาลดไข้และเช็ดตัวลดไข้ทุก 4-6 ชั่วโมง รับประทานยาแก้ไอเพื่อบรรเทาอาการได้ ให้รับประทานอาหารอ่อนๆสุกสะอาด